มาซับน้ำตาแปป นี่คือการพิชิตตำนานร้านดังของเรา รอมานานมากกว่าจะมีโอกาสกิน เพราะต้องมีรถถึงจะเดินทางสะดวก ร้านจะอยู่ในซอยที่กลับรถไปหอกอล์ฟวิวเเล้วเลี้ยวเข้าไปสัก 500 เมตร ข้ามสะพานน้อยๆปุ๊ปเลี้ยวซ้าย เจอบ้านกลางคลองนั่นแหละ ใช่เลยยยย

ร้านครัวบ้านล่ำลือมากันว่าเป็นเชฟเก่าเชฟดัง ที่ออกมาเปิดร้าน ซึ่งเมนูต่างๆจะเป็นเมนูเหมือนตามร้านสวนอาหารทั่วไป แต่จะมีไม่เยอะมาก รวมทั้งที่นั่งด้วยค่าา

สำหรับการเตรียมตัวก่อนมาทานต้องโทรจองที่นั่ง หรือมาในช่วงบ่าย2-4 ก็อาจไม่ต้องโทรก็ได้ค่ะ เเละสามารถสั่งอาหารล่วงหน้าได้ ซึ่งบริการที่นี่จะเป็นบริการแบบป้า-ลุง-หลายเสียมากกว่า เป็นกันเอง เเละอาจไม่รวดเร็วทันใจมากนักนะจ้ะ

ในส่วนของอาหารมั่งดีกว่าา
-ปลาทับทิบทอดกระเทียม คือแบบตัวใหญ่มากเเละโรยกระเทียมมาเยอะมาก ใครขาทอดกระเทียมต้องสั่งจริงๆ กรอบมาก ปลาเค็มอ่อนๆ คู่กับกระเทียมกรอบๆ ตัดรสด้วยน้ำจิ้มซีฟู๊ดเเซ่บๆ โอ้ย ชอบมากกกกกก

-ปลากระพงทอดน้ำปลา ตัวใหญ่ตามๆกันมา ปลาทอดมาได้ดีมาก เนื้ออร่อยอยู่เเล้วด้วย น้ำราดปลานี่เค็มหวานกลมกล่อมมาก น้ำจิ้มที่คู่มาจะไม่ใช่ซีฟู๊ด จะเป็นน้ำจิ้มสูตรทางร้าน หวานนำหน่อยๆ เข้ากับปลาได้ดีจริงๆ

-ไก่/กุ้ง ผัดเม็ดมะม่วง เป็นรสชาติของทางร้านที่เฉพาะตัวเเละอร่อยมาก โดยเฉพาะกุ้งตัวใหญ่สุดๆ ผัดกับหัวหอม พริกแห้งและเม็ดมะม่วง เกลี้ยงจานนนนน

-แกงส้มชะอมกุ้ง เสิร์ฟแบบร้อนๆมาเลย เเม้ว่าน้ำแกงส้มจะไม่ข้นมาก เเต่มาชนะที่ไข่ชะอมเเสนหนา ไม่มัน อุ้มน้ำแกงส้มได้อย่างดี มียอดมะพร้าวบางๆด้วย เเละกินกับกุ้งตัวโตๆใช้ได้ๆ

-ปีกไก่ทอดเกลือ เป็นสีไก่ทอดที่สวยมาก รสชาติออกเกลือตามชื่อ อร่อยมากค่ะ

-ผัดผักบุ้งกะปิ หวานนำไปหน่อยค่ะ เขาจะใช้ผักบุ้งจีนทาผัดกะปิค่ะ เน้นส่วนก้านๆหน่อย

-ยำผักบุ้งกรอบ รสชาติกลมกล่อมมาก เผ็ดกำลังดี ที่นี่เค้าราดน้ำยำมาเลยนะคะ ต้องรีบทานผักบุ้งก็กรอบมาก

-ปลาหมึกนึ่งมะนาว รสชาติเเซ่บระดับเด็กๆ เเต่กลมกล่อม เเละเลือกปลาหมึกมาได้ดี เสิร์ฟร้อนเหมือนกันค่ะ จานนี้น้องๆถูกใจ เลยสั่งเพิ่มอีก 1 ค่ะ

-ทอดมันปลากราย เหนียวหนึบมาก อร่อย ผ่าน

ที่สั่งไปข้างบนนั้นส่วนใหญ่จะสั่งเมนูละ 2 จาน จะเว้นทอดมันปลากราย ปลาทอด เเละยำผักบุ้ง เเละมีข้าวอีก 2 โถ กินกัน 8 คน รวมน้ำแล้ว ทั้งหมด 1,580฿ ถือว่าถูกมาก เพราะเปรมปรีมากกับปริมาณเเละรสชาติ โดยพวกหมึก กุ้ง นี่ ของเค้าเลือกดีจริงๆ ตัวใหญ่อร่อยๆ ส่วนใหญ่อาหารทั่วไปจานละ 50-80 บาท ขึ้นหม้อไฟก็ 140 บาท ส่วนปลา 200++ ตามราคาปลาต่อน้ำหนัด

โดยสรุปคุ้มค่ากับการเดินทาง เพราะถูกค่ะ บรรยากาศร้านอาจอึดอัดสักนิดนึงค่ะ เเต่โดยรวมเเล้วประทับใจตำนานร้านดั่งย่านคลองหลวงมากๆค่ะ